**‏**

**נאבקים ביתושים בכוחות משותפים**

על מנת להקטין את חומרת המפגע של יתושים והתפשטות נגיף הזיקה ,נדרשת התגייסות ועזרת התושבים והישוב במניעה וטיפול .

להלן הנוהל לטיפול ומניעת קיומם של מוקדי מים ודגירת זחלי יתושים

**לבצע את הפעולות הבאות בבית ובמגרש הפרטי:**

1) אתרו מוקדי מים עומדים מתחת לבתים, בחצרות הבתים, במקלטים על גגות ובמגרשים,

 כגון: דודי מים, פחים, תחתיות של אדניות, צמיגים וכלי קיבול אחרים ויבשו אותם

 מיידית !!!

2) מנעו באופן מוחלט כל גלישת ביוב לא מבוקרת או דליפת מים, היוצרת שלולית

 (אפילו טפטוף מזגנים).

**מזכירות הישוב - דרושה תשומת לבכם לדליפות בגינון הציבורי.**

3) בעלי משקים ושטחים חקלאיים מתבקשים להפחית את מפגעי היתושים בשטחיהם ולוודא פינוי של הכלים וציוד העלולים לאגור מים להוות מוקד דגירה ליתושים וזבובים.

4) בעלי בריכות נוי צריכים להקפיד במיוחד על מנת לדאוג ולשמור שלא יתפתחו זחלי יתושים

 בתחומם. ולאור כך יש לדאוג ולהכניס לבריכות הנוי את דגי גמבוזיה הניזונים מזחלי היתושים ו/או לרוקן ולייבש את הבריכה במידה ואינה פעילה

המועצה האזורית משגב משקיעה מאמצים לטיפול במקורות דגירת היתושים על מנת לצמצם ככל האפשר את המטרד.

אגף קיימות מבצע בדיקות וסריקות באופן שוטף ומתמשך בשטח שבתחום משגב.

בשנים האחרונות חדר לאזורנו יתוש הנקרא "נמר אסייתי". יתוש זה ידוע כיתוש המתרבה בכמות מזערית של מים כגון תחתיות של עציצים ואדניות. לכן הקפדה על סריקה קבועה של החצר הפרטית של כל אחד ואחד מאיתנו לאחר השקיה של הגינות והגשמים האחרונים לאיתור כלים עם מים ושפיכתם, יקלו עד מאוד בהתמודדות עם המזיק.

בכל שאלה, בקשה ומסירת מידע ניתן לפנות למוקד משגב 107/049902333 107@misgav.org.il או לאגף קיימות וסביבה 049902038 dubi@misgav.org.il .

בדבר מפגעי יתושים או מוקדי דגירה בשטחים הציבוריים בישוב יש לפנות למזכירויות הישוב.

**תודה על שיתוף הפעולה .**